竇璸

竇璸  ， 字文貽 ， 號欲誠 ， 山西平定縣東關人 。 清朝軍事將領 ， 官至提督 。 竇璸初研經學 ， 因羨其族叔竇寧以武進士授官侍衛 ， 衣錦還鄉 ， 於是棄文學武 。 乾隆六年 （ 1741年 ） 辛酉鄉試中武舉人 ， 次年聯捷壬戌科武進士 ， 授藍翎侍衛 。 曾兩次隨高宗前往圍場狩獵 。 後出官江西鉛山營都司 、 福建陸路提標後營遊擊 、 臺灣城守營參將 、 浙江紹興協副將 、 山東登州總兵 ， 歷任貴州 、 湖廣 、 廣東等省提督 。 至廣東時 ， 以年屆花甲 ， 仍親與將士巡視海邊 ， 對英使馬戛爾尼態度強硬 。 乾隆五十年 （ 1785年 ） 、 嘉慶元年 （ 1796年 ） 兩赴 “ 千叟宴 ” 。 嘉慶六年 （ 1801年 ） 再赴鷹揚宴 ， 次年重赴會武宴 。 竇璸返鄉後 ， 捐資重修冠山書院 。 卒年八十八 ， 葬於東關祖塋 。 由本州紳士任用儀爲其撰寫墓誌銘 。